ઉલ્લેખનીય છે કે, શહેરનાં લો ગાર્ડન પાસે આવેલી દેશની બીજા નંબરની સૌથી સ્વચ્છ ફૂડ સ્ટ્રીટ ગણાતા ખાણીપીણી બજાર પર તાજેતરમાં મ્યુનિસિપલ કોર્પોરેશને બુલડોઝર ફેરવ્યું હતુ. વર્ષોથી અમદાવાદીઓ અહીં મોડી રાત્રે જમવા આવતા હતા, અને અહીં અનેક ફુડ સ્ટોલ્સ આવેલા હતા. જેના કારણે અહીં ટ્રાફિકની ખૂબ સમસ્યા થતી હતી. જો કે, અહીં ર્પાકિંગની કોઈપણ પ્રકારની વ્યવસ્થા જ ન હોવાથી રસ્તા પર જ ટ્રાફિક અને પાર્કિંગની સમસ્યા ઉભી થતી હતી. પરિણામે ત્યાંથી પસાર થતા વાહનચાલકોને ભારે હાલાકીનો ભોગ બનવુ પડતું હતું. તાજેતરમાં ફૂડ સેફ્‌ટી એન્ડ સ્ટાન્ડર્ડ ઓથોરિટી ઓફ ઈન્ડિયાએ ખાઉગલીને ક્લિન સ્ટ્રીટ ફુડ હબ પ્રોજેક્ટ હેઠળ બીજા નંબરની સૌથી સ્વચ્છ સ્ટ્રીટ ફૂડ હબનો એવોર્ડ આપ્યો હતો.